Helmar Frank naskiĝis la 19an de februaro 1933. Li doktoriĝis en 1958 ĉe la filozofo Max Bense, kies maniero kunigi natursciencojn, arton kaj filozofion multe influis ankaŭ lian pensadon. Frank fariĝis konata esploristo kaj aŭtoro pri kibernetiko, precipe pri ĝia apliko al estetiko, pedagogio kaj psikologio. En 1963 li iniciatis la unuan germanan konferencon pri programita instruado kaj instru-aŭtomatoj. Samjare li fariĝis profesoro ĉe la kibernetika katedro de la Pedagogia Altlernejo de okcidenta Berlino. Ekde 1972 li laboris en la Universitato de Paderborn.
#000002
Frank lernis Esperanton en 1974 per kurso de Hermann Behrmann, kiu poste nomis lian varbiĝon “mia plej granda sukceso”. Frank malkovris la grandan potencialon de Esperanto por la sciencoj kaj la neceson de science pruvitaj argumentoj por la lingvo, kiun li mem preferis nomi ILo. Fine de la 1970aj jaroj komenciĝis sub lia gvido internacia eksperimento pri la propedeŭtika valoro de Esperanto, kies rezultoj estas ĝis nun ofte uzataj en la informado pri la lingvo.
#000003
La kulmina atingo de Frank estis la fondo de la Akademio Internacia de la Sciencoj San-Marino (AIS) en 1983, kiu celis fariĝi internacia universitato. Helmar Frank estis prezidanto de AIS ĝis decembro 2007. Rimarkinda fariĝis la aperigo de sciencaj verkoj fare de AIS, kutime en dulingvaj eldonoj (Esperanto kaj iu nacia lingvo). Ekde 1995 AIS kaj UEA kunlaboras per la okazigo de AIS-kursoj lige kun la Internacia Kongresa Universitato. Helmar Frank mem kontribuis al multaj sesioj de IKU kiel populara preleganto. Ekde 1974 ĝis 2006 li partoprenis ĉiujn UK-ojn, escepte de tri.
#000004
Mi esprimas mian kondolencon al d-rino Vera Barandovska-Frank.
La agadoj kaj meritoj de prof. Helmar Frank estas ankorau analizendaj kaj konkludendaj? Sed el kiu vidpunkto?
Mi mem cheestis en Florenco (2006) la koncernan AIS-kunsidon antau lia kolapso. Mi rimarkis tiam lian nervozecon. Mi foriris de la kunveno kun malbonaj sentoj... kaj poste ne miris.
#000011
La agadoj kaj meritoj de prof. Helmar Frank estas ankorau analizendaj kaj konkludendaj? Sed el kiu vidpunkto?
#000013
Mi mem cheestis en Florenco (2006) la koncernan AIS-kunsidon antau lia kolapso. Mi rimarkis tiam lian nervozecon. Mi foriris de la kunveno kun malbonaj sentoj... kaj poste ne miris.
#000014